นักวิ่งเทรลและสกายรันเนอร์ชาวเนปาล (เกิด ค.ศ. 1988)

**มีรา ราอี** (เนปาล: मीरा राई; อักษรโรมัน: *Mira Rai*; เกิด 31 ธันวาคม ค.ศ. 1988) เป็นนักวิ่งเทรลและสกายรันเนอร์ชาวเนปาล เธอได้เข้าร่วมการแข่งระดับนานาชาติหลายรายการและได้รับรางวัลจำนวนมาก รวมถึงเธอได้รับรางวัลนักผจญภัยแห่งปีของเนชั่นแนล จีโอกราฟิก ประจำ ค.ศ. 2017

ประวัติ
-------

เธอได้เข้าร่วมการแข่งเทรลที่ท้าทายมากที่สุดของโลก

### ชีวิตในวัยเด็ก

มีรา ราอี มาจากหมู่บ้านห่างไกลในโภชปุร ทางตะวันออกของประเทศ เมื่อโตขึ้น ครอบครัวของเธอประสบปัญหาในการหาสิ่งจำเป็นในชีวิตประจำวันผ่านกสิกรรม เธอออกจากโรงเรียนเมื่ออายุ 12 ขวบเพื่อช่วยพ่อแม่ทำงานบ้านในแต่ละวัน และเพราะครอบครัวของเธอไม่สามารถจ่ายค่าเล่าเรียนได้ เธอเดินขึ้นลงตามภูมิประเทศที่เป็นภูเขาเป็นประจำเพื่อเก็บน้ำและไปตลาด เมื่ออายุได้ 14 ปี เธอได้ออกจากบ้านตอนกลางดึก โดยไม่บอกพ่อแม่ เพื่อเข้าร่วมการก่อความไม่สงบของลัทธิเหมา เมื่อพวกเขามาเกณฑ์ผ่านหมู่บ้านของเธอ เนื่องจากเธอยังเป็นผู้เยาว์ เมื่อสงครามกลางเมืองสิ้นสุดลง เธอจึงไม่มีสิทธิ์เข้าร่วมกองทัพเนปาลและถูกปลดในเวลาต่อมา หลังจากกลับถึงบ้าน เธอใฝ่ฝันที่จะทำอะไรอย่างอื่นกับชีวิตของเธอเพื่อเลี้ยงดูครอบครัวของเธอ และเดินทางไปกาฐมาณฑุเพื่อเรียนคาราเต้และวิ่ง

### อาชีพ

เธอเป็นนักวิ่งที่ดี แต่ไม่รู้ว่าการวิ่งอัลตราคืออะไรเมื่อเธอเข้าร่วมการแข่งอัลตรามาราธอนครั้งแรก นั่นคือการแข่งวิ่งเทรลหิมาลัยกลางแจ้ง 50 กม. ซึ่งเช้าวันหนึ่ง เมื่อเธอวิ่งอยู่บนเนินเขารอบ ๆ เมืองกาฐมาณฑุ เธอได้พบกับกลุ่มหนึ่งที่กำลังฝึกอยู่บนเส้นทางเดียวกัน หลังจากวิ่งด้วยกันมาระยะหนึ่งแล้ว พวกเขาขอให้เธอไปวิ่งอีกครั้งในสัปดาห์หน้า เมื่อเธอไปถึงการวิ่งครั้งนั้น เธอพบว่ามันคือจุดเริ่มต้นของการแข่ง 50 กม. แม้จะไม่ได้เตรียมตัวไว้, ไม่มีอาหารหรือน้ำที่เหมาะสม หรือสวมชุดวิ่งทางเทคนิค แต่เธอก็ชนะการแข่ง รวมถึงได้รับความสนใจจากผู้จัดการแข่งกับทัศนคติที่ดีและการทุ่มเทให้กับกีฬานี้ของเธอ

หลังจากการฝึกซ้อมอย่างเข้มงวดมากขึ้นสำหรับการวิ่งเทรลกับริชาร์ด บูล ผู้เป็นพี่เลี้ยงของเธอจากสโมสรเทรลรันนิงเนปาล เธอได้เริ่มเดินทางไปต่างประเทศเพื่อเข้าร่วมการแข่งวิ่งอัลตราเทรลระดับนานาชาติ ซึ่งเธอได้กลายเป็นผู้มีชื่อเสียงที่รู้จักกันดีอย่างรวดเร็ว โดยชนะการแข่งทีละรายการและทำลายสถิติหลายรายการ ครั้นในช่วงต้น ค.ศ. 2016 เธอได้รับบาดเจ็บที่เข่าระหว่างการแข่งในสหราชอาณาจักร และต้องพักจากการแข่งระดับนานาชาติเพื่อพักฟื้น ในช่วงเวลานั้น เธอหันความสนใจไปที่การส่งเสริมการวิ่งเทรลทั่วประเทศเนปาล และช่วยฝึกนักกีฬาเยาวชนหญิงที่มีแววจากชนบทของประเทศเนปาลให้สำเร็จในเวทีระดับนานาชาติ เธอได้จัดการแข่งขันเทรลหลายครั้งในกาฐมาณฑุ และโภชปุรซึ่งเป็นบ้านเกิดของเธอเช่นกัน เพื่อส่งเสริมกีฬาชนิดนี้ให้แก่เยาวชนชาวเนปาล เธอได้รับการแนะนำในสื่อทั้งในประเทศและต่างประเทศซึ่งครอบคลุมชีวิตของเธอตั้งแต่หมู่บ้านห่างไกลและชนบท ไปจนถึงวีรสตรีของชาติ ในสังคมปิตาธิปไตย เธอได้กลายเป็นแรงบันดาลใจให้แก่เด็กผู้หญิงหลายคนทั่วประเทศ

ใน ค.ศ. 2017 มีราได้เข้าร่วมการแข่งวิ่งแบบอัลตราเทรลอีกครั้งด้วยการแข่งครั้งแรกของเธอในเดือนกันยายน ค.ศ. 2017 ที่การวิ่งแข่งเทรลเบน เนวิส 120 กม. ในประเทศสกอตแลนด์ สหราชอาณาจักร ซึ่งเธอชนะการแข่ง และสร้างสถิติเส้นทางในช่วงเวลาที่ 14 ชั่วโมง 24 นาที เธอเป็นนักวิ่งเทรลระดับอาชีพ และเป็นส่วนหนึ่งของทีมวิ่งซาโลมอน

ความสำเร็จ
----------

เหล่านี้คือผลงานหลักของเธอ

  การวิ่งแข่งสกายรันเนอร์เวิลด์ซีรีส์ (ชนะ 2 ครั้ง)

| ค.ศ. | วันที่ | การวิ่งแข่ง | อันดับ | หมายเหตุ |
| --- | --- | --- | --- | --- |
| 2017 | 16.09 | เบน เนวิส อุลตรา | 1 | (สถิติใหม่) |
| 2016 | 30.04 | 3 พีกส์เรซ | 2 |  |
| 2015 | 19.09 | อุลตราปิรินเนว | 2 |  |
| 19.07 | โดโลมีเตสสกายเรซ | 13 |  |
| 04.07 | แบร์โรสกายไนต์ | 1 |  |
| 26.06 | มงบล็อง 80 กม. | 1 | (สถิติใหม่) |
| 12.04 | บัฟฟาโลสแตมพีดสกายรันนิง | 3 | (42 กม. 4:52) |
| 21.03 | หิมาลายันเอาต์ดอร์เฟสติวัล 50 กม. | 1 |  |
| 07.02 | เอ็มเอสไอจี เอชเค50 ซีก้อง - เอเชียสกายรันนิงแชมเปียนชิป | 1 |  |
| 01.02 | คิงออฟเดอะฮิลส์ | 1 |  |
| 03.01 | เดอะนอร์ทเฟซกาฐมาณฑุอุลตรา | 1 |  |
| 2014 | 07.12 | เอ็มเอสไอจี ลันเตา 50 - เอชเค 50 ซีรีส์ | 2 |  |
| 05.12 | เอชเค เอ็มเอสไอจี เวอร์ติคัลกิโลกิโลมิเตอร์ | 1 |  |
| 28.11 | เคโอทีเอช | 2 |  |
| 08.10 | มานาสลูเทรลเรซ | 1 |  |
| 26.10 | เอ็มเอสไอจี เอชเค 50 กม. | 1 | (5:30:32 อันดับ 5 โดยรวม) |
| 28.09 | เทรลเดกลีเอโรอี (83 กม.) | 1 | (9:16) |
| 13.09 | เซลลารอนดาเทรลเรซ (57 กม.) | 1 | (6:36:30) |
| 21.04 | มัสแตงเทรลเรซ | 1 |  |
| 23.03 | หิมาลายันเอาต์ดอร์เฟสติวัล 50 กม. | 1 |  |

อ้างอิง
-------

1. ↑  "Mira Rai". fidal.it. สืบค้นเมื่อ 8 November 2017.
2. ↑  "This Woman is Your Adventurer of the Year—Video Exclusive". National Geographic. คลังข้อมูลเก่าเก็บจากแหล่งเดิมเมื่อ 2017-01-30. สืบค้นเมื่อ 30 January 2017.
3. ↑  "Mira Rai | Mira Rai, a short story about a talented runner from Nepal". Miraraifilm.com. สืบค้นเมื่อ 2015-07-10.
4. ↑  "Mira Rai". Trail Running Nepal. สืบค้นเมื่อ 2015-07-10.
5. ↑  "Mira Rai clinches int'l ultra-marathon in France". My Republica. 2015-06-27. คลังข้อมูลเก่าเก็บจากแหล่งเดิมเมื่อ 2015-07-01. สืบค้นเมื่อ 2015-07-10.
6. ↑  Naresh Newar. "Running all her life | Nepali Times Buzz". Nepali Times. สืบค้นเมื่อ 2015-07-10.
7. ↑  "Serious Sisu: Mira Rai — SisuGirls". Sisugirls.org. 2014-11-04. คลังข้อมูลเก่าเก็บจากแหล่งเดิมเมื่อ 2015-07-01. สืบค้นเมื่อ 2015-07-10.
8. ↑  "Rai wins title in Hong Kong | Sports". Ekantipur.com. 2014-12-07. คลังข้อมูลเก่าเก็บจากแหล่งเดิมเมื่อ 2015-07-01. สืบค้นเมื่อ 2015-07-10.
9. ↑  McMahan, Ian. "Meet Nepal's Breakout Trail Running Phenom". Outside Online. สืบค้นเมื่อ 2015-07-10.
10. ↑  Stéphane Huët. "The inspiration of a long-distance runner | Nepali Times Buzz". Nepali Times. สืบค้นเมื่อ 2015-07-10.
11. ↑  Haslam, Chris (2015-11-06). "From teenage guerrilla to top athlete" (ภาษาอังกฤษแบบบริติช). สืบค้นเมื่อ 2019-09-18.
12. ↑
13. ↑  "Mira & the girls running fund". *Trail Running Nepal* (ภาษาอังกฤษแบบอเมริกัน). 2014-03-31. สืบค้นเมื่อ 2019-09-18.
14. ↑  Stéphane Huët. "From teenage guerrilla to top athlete". BBC. สืบค้นเมื่อ 6 November 2015.
15. ↑  *Running all her life*, Nepali Times, สืบค้นเมื่อ 13 February 2015
16. ↑  *MIRA RAI'S 2016 SEASON*, Trial Nepal, สืบค้นเมื่อ 30 June 2016
17. ↑  "Mira Rai". Trail Running Nepal. สืบค้นเมื่อ 2015-07-30.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**มีรา ราอี**

* Mira Rai profile at Trail Running Nepal
* The Mira Rai Initiative charitable foundation

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ทั่วไป | 
* VIAF
	+ 1
* เวิลด์แคต

 |
| หอสมุดแห่งชาติ | 
* สหรัฐ

 |